Cinni Uizli

Cinni Cinevra Molli Uizli  ( ) C. K. Roulinq-in Harri Potter roman seriyasındakı uydurma personajdır. Cinni Harri Potter və Fəlsəfə Daşı kitabında Uizli ailəsinin yeganə qızı kimi təqdim edilir. O, Harrinin əsas sevgisinə çevrilir və serialın sonunda onunla evlənir.

 Xarakter inkişafı 
Cinni Uizli 11 avqust 1981-ci ildə anadan olmuş saf qanlı cadugərdir, Artur və Molli Uizlinin yeddinci övladı və yeganə qızıdır.https://web.archive.org/web/20060316221001/http://www.jkrowling.com/textonly/en/extrastuff_view.cfm?id=7O, Hoqvarts Cadu və Sehrbazlıq Məktəbində ailəsinin qalan üzvləri kimi Qriffindor fakültəsində oxuyub. Serialın gedişatında Cinni özünü müstəqil və bacarıqlı kimi göstərən, Qaranlıq İncəsənətə qarşı döyüş zamanı birdən çox dəfə Harri ilə birlikdə döyüşən güclü cadugər olur.
"The Leaky Cauldron" və "Mugglenet"-ə verdiyi birgə müsahibədə Roulinq Cinni və Harrinin "bir yerə gəlib sonra ayrılacaqlarını" "həmişə bildiyini" açıqladı.Müəllif izah etdi ki, serial irəlilədikcə Harri və bununla da oxucu Cinninin əslində Harri üçün ideal qız olduğunu kəşf edir. Roulinq, Harrinin "Harri Potter onunla birlikdə olmağın tələblərinə dözə bilən biri ilə birlikdə olmalıdır, çünki o, bir çox cəhətdən qorxulu bir sevgilidir" dedi.Serialın sonrakı hissəsində Cinni və Harri "tam bərabərdirlər" və "bir-birinə layiqdirlər". Müəllif, həmçinin hər iki personajın keçdiyi "böyük emosional səyahət"i yazmaqdan həzz aldığını və bir personaj kimi Cinni çox bəyəndiyini də qeyd edib.

 Görünüşlər 
Cinni ilk dəfə Harri Potter və Fəlsəfə Daşı filmində Harri Kinqs Kross stansiyasında Uizli ailəsi ilə qarşılaşdıqda və onlar ona Platforma 9¾-ə çatmağa kömək edəndə görünür. Harrinin kimliyini anladıqdan sonra Cinni anasından onu görmək üçün Hoqvarts Ekspressinə minə biləcəyini soruşur.Cinni Harri Potter və Sirlər Otağında birinci kurs tələbəsidir,Qriffindorda oxumağa başlayır və Harriyə aşiq olur. Hekayənin davamında məlum olur ki, o, Sirlər Otağını açıb və Tom Ridlın köhnə məktəb gündəliyinə sahib olarkən Maql əsilli tələbələrə hücum edib. Lyusius Malfoy daha öncədən bu gündəliyi "Flourish and Blotts"da Cinninin qazanına atmışdı. Kitab boyu Hoqvartsda oxusa da, Azkaban Məhbusunda az iştirak edir. Alov Qədəhi filmində onun rolu daha böyük idi, çünki o, Kviddiç üzrə Dünya Kubokunda və Nevil Lonqbottom ilə Yule Ballında iştirak edir.

Simurq Ordenində Cinni "aylar əvvəl Harridən imtina etmişdi" (baxmayaraq ki, bu, sadəcə olaraq, Hermionanın əvvəllər ona Harri ilə o qədər də maraqlanmamağını söyləməsindən irəli gəlir amma bu sadəcə hiylədir.) və Yule Ballında tanış olduğu Maykl Korner adlı bir sevgilisi var. Ambiric Harrini "ömürlük" Kviddiç qadağası ilə cəzalandırdıqda, Cinni onu Qriffindor Arayıcısı kimi əvəz edir. Kitabın son hissəsində Cinni, Kviddiç Kubokunun finalında Ravenklounu məğlubiyyətinə üzüldüyü üçün Maykldan ayrıldı, sonra o Din Toması ilə birlikdə oldu. O, daha sonra Dambldorun Ordusuna qoşulur və Sirius Bleki xilas etmək cəhdində Harrini müşayiət edən beş üzvdən biridir. Bu kitabın sonuna yaxın Cinni Sehr Nazirliyin daxilində döyüşdə iştirak edir, lakin sol ayaq biləyinin sınması səbəbindən hərəkətdən çəkilmək məcburiyyətində qalır.

Mələz Şahzadəsi filmində,professor Slakorn onu "Slug Club"a qoşulmağa dəvət edir. Cinni Qriffindor Kviddiç komandasının daimi üzvü olur və Severus Sneyp Harrini Kviddiç Kubokunun finalı zamanında cəzalandıranda onu arayıcı kimi əvəz edir. Harri bu zaman çərçivəsində Cinniyə qarşı olan hislərini anlayır.Cinni daha sonra Din Tomasdan ayrılır.Bir müddət sonra Qriffindor Ravenklounu məğlub edərək yenidən Kviddiç Kubokunu qazandıqda onlar bir-birlərinə qarşı olan hislərini bölüşür və beləliklə, münasibətə başlayırlar. Bu, Harrinin qorxduğu kimi Ronla münasibətlərini dəyişdirmir və onlar bir neçə ay ərzində öz münasibətlərindən həzz ala bilirlər. Dambldorun ölümündən sonra Harri Cinniyə olan məhəbbətinin onu təhlükə altına atacağından qorxduğu üçün münasibətlərini bitirir.

Harri, Ron və Hermionanın Ölüm Yadigarlarında qalan Horkrukları axtarmaq üçün gedir. Ron Harri və Hermiona ilə qaçdığı üçün Cinni ailəsi ilə birlikdə gizlənməyə məcbur olur. Yetkinlik yaşına çatmamasına, anasının və Harrinin bunu istəməməsinə baxmayaraq o, Hoqvarts döyüşündə iştirak edir.Harrinin ehtimal edilən ölümündən sonra o, Hermiona və Luna Belatriks ilə qarşılaşır.Belatriks, az qala Cinnini öldürücü lənətlə vuracaq ikən, Molli Uizlini qəzəblənərək Bellatrixə müdaxilə edib onu öldürür.

Ölüm Yadigarları hadisələrindən 19 il sonra keçən epiloqda Harri və Cinninin üç övladı var: Ceyms, Albus və Lili. Epiloqda Cinni və Harrinin evli olduğu açıq şəkildə deyilməsə də, xəbər məqalələri və digər mənbələr bunu fakt kimi qəbul edirlər.Roulinq kitabın nəşrindən sonra Cinninin gələcəyi haqqında ətraflı danışdı və dedi ki, o, Hoqvartsdan ayrıldıqdan sonra Holyhead Harpies-ə qoşuldu və bir neçə il məşhur oyunçu kimi qaldıqdan sonra təqaüdə çıxdı.Cinni daha sonra "Daily Prophet"də baş Kviddiç müxbiri olur və Harri ilə ailə qurur.

 İstinadlar 

Kateqoriya:Harri Potter personajları
cs:Weasleyovi#Ginny Weasleyová
de:Figuren der Harry-Potter-Romane#Ginny Weasley
en:Dumbledore's Army#Ginny Weasley
fr:Ron Weasley#Famille
vi:Quân đoàn Dumbledore#Ginny Weasley